title: Ploue
text: Ploue zo ur gumun e Breizh, e Bro-Wened e departamant ar Mor-Bihan. Penn kanton e oa betek 2015.
  
  Gerdarzh 
   Diwar plou- » ha Doe, manac'h brezhon.
  
  Ardamezioù
  
  Istor
  
  Dispac'h Gall 
   Melestradurezh: krouet e voe ar gumun e 1790. Gant al lezenn eus an 23 a viz Eost 1790 e voe lakaet da bennlec'h kanton Ploue gant peder c'humun: Kalann, Lanvodan, Ploue ha Zinzag-Lokrist; e Bann Henbont e oa; miret ha brasaet e voe kanton Ploue e 1801 gant al lezenn eus an 8 pluviôse an IX (28 a viz Genver 1801), dezhi an titl loi portant réduction du nombre de justices de paix; lakaet e voe Ploue en Arondisamant an Oriant bet krouet e 1800.
  
  Brezel-bed kentañ
   224 gwaz eus ar gumun a gollas o buhez abalamour d'ar brezel, d.l.e. 4,55 % eus he foblañs e 1911 . 
  Eil Brezel-bed
   1944: 
   d'ar 1 a viz Even e kouezhas ur c'harr-nij (Spitfire LFIX marilhet MK798 ha kodet JX-R) eus Royal Air Force (aerlu ar Rouantelezh-Unanet) e Ploue; e nijour a voe gloazet ha tapet gant an Alamaned; mervel a reas en ospital e Roazhon; 
   d'ar 4 a viz Gouere e voe tapet 165 000 lur en ti-post gant tud eus ar Rezistañs, ha d'an 3 a viz Eost e voe roet 20 000 Lur d'an FFI.
  
   1945: d'an 23 a viz Mae e voe kavet korfoù marv pevar den eus ar gumun e-tal gwikadell Porzh-Loeiz. Er Rezistañs e oant; fuzuilhet e oant bet gant al lu alaman.
   Mervel a reas 35 den ag ar gumun abalamour d'ar brezel. 
  Trevadennoù
   Mervel a reas ur milour eus ar gumun e Maroko e 1914, nav all e Brezel Indez-Sina ha tri all e Brezel Aljeria
  .
  
  Brezhoneg
  
  Ya d'ar brezhoneg 
   D’an 10 a viz C’hwevrer 2006 e oa bet votet ar garta Ya d'ar brezhoneg gant kuzul-kêr ar gumun.
   D'an 22 a viz Mezheven 2006 e oa bet roet d'ar gumun al label Ya d'ar brezhoneg live 1.
  
  Deskadurezh 
   Klasoù divyezhek publik a zo eno abaoe 1994.
   E distro-skol 2022 e oa 123 skoliad enskrivet er c'hlasoù divyezhek (17 % eus skolidi ar gumun evit a sell ouzh ar c'hentañ derez)
  
  Monumantoù ha traoù heverk 
  
   Chapel Intron-Varia ar Bleuñv.
   Monumant ar re varv.
  
  Douaroniezh 
   War lez ar Skorf emañ Ploue.
  
  Emdroadur ar boblañs abaoe 1962
  
  Melestradurezh
  
  Tud
  
  Tud ganet eno
  1954 : Alan Botrel, skrivagner brezhonek.
  
  Tud marvet eno
  2015 : Herri ar Borgn, skrivagner brezhonek.
  
  Tud hag o deus bevet eno
   Stefan ar Strad, skrivagner brezhonek, a zo bet person e Ploue.
  
  Sport 
   Marc'hhouarnerezh e Ploue
  
  Tro Bro-C'hall war varc'h-houarn
   15 a viz Gouere 1998 : loc'hañ a ra 4e tennad-hent Tro Bro-C'hall eus Ploue war-du Cholet (Maine-et-Loire).
   14 a viz Gouere 2002 : 8 tennad-hent Tro Bro-C'hall etre Saint-Martin-de-Landelles (Manche) ha Ploue; trec'h eo Karsten Kroon (Izelvroioù).
  
  Gevelliñ 
    : Pershore (Worcestershire), 1996
    : Küps (Bavaria), 1998
  
  Liammoù diavaez 
  
   Ploue war lec'hienn Geobreizh
  
  Dave ha notennoù 
  
  Kumunioù ar Mor-Bihan
  Kumunioù Bro-Wened
  Kumunioù bet krouet er Mor-Bihan e 1790
  Nijerezioù ar C'hommonwealth aet d'ar strad e Breizh e-pad an Eil brezel-bed
  Tud lakaet d'ar marv gant al lu alaman e Porzh-Loeiz e 1944
  Argant tapet e tiez-post ar Mor-Bihan gant tud eus ar Rezistañs e 1944